google/wiki40b huggingface dataset:
Up in Smoke Tour

Background

Η περιοδεία θα ονομαζόταν αρχικά The Boyz in the Hood κάτω από την πρόφαση του άλμπουμ συνεργασιών που θα κυκλοφορούσε ο Dr. Dre, The Chronic 2000 (που αργότερα μετονομάστηκε). Τον Σεπτέμβριο του 1999, ο Snoop Dogg δήλωσε ότι αυτός, ο Dr. Dre, ο Eminem, ο Xzibit, ο Warren G και ο Nate Dogg θα αποτελέσουν το line-up. Ως τον Απρίλιο του 2000, ο Ice Cube προστέθηκε ως μέλος της πειοδείας, η οποία ήταν προγραμματισμένη για ξεκίνημα στις 15 Ιουνίου στο San Diego. Ο MC Ren, που ήταν κάποτε MC στους N.W.A, αναμενόταν να συμμετάσχει στην περιοδεία προκειμένου να υπάρξει επανενωμένη έκδοση των N.W.A μαζί με τον Dr. Dre, τον Ice Cube και τον Snoop Dogg. Το Μάη η περιοδεία ήταν επίσημα γνωστή ως Up In Smoke Tour, και ο Dr. Dre υποσχόταν στους θαυμαστές "Θα είναι απίθανα. Θα δώσουμε σε όλους όσους αγοράζουν τους δίσκους μας ένα πραγματικό show, κάτι που δεν έχουν ξαναδεί ποτέ."
Μέχρι τον Ιούνιο, το μήνα που ξεκίνησε η περιοδεία, τελειοποιούνταν τα σχέδια για την συμμετοχή του Kurupt στην περιοδεία. Αποφασίστηκε ότι αυτός θα ξεκίναγε το αρχικό σετ το οποίο θα ακολουθόταν από τους Warren G και Xzibit, έπειτα ο Ice Cube θα ήταν ο τρίτος στη σειρά ενώ ο Eminem θα αναλάμβανε το τέταρτο σετ. Ο Dr. Dre θα έβγαινε στο τελευταίο σετ με συνεργασίες συμπεραλαμβανομένων του Snoop Dogg και την επανένωση των N.W.A να λαμβάνουν χώρα κατά τη διάρκεια αυτου του τμήματος. Επιπλέον, εμφανίσεις έκπληξη από άλλους καλλιτέχνες είχαν υποσχεθεί σε διάφορες παραστάσεις.
Τον Οκτώβριο του 2009, ο καλλιτέχνης της Aftermath Entertainment, Bishop Lamont, είπε ότι αναμένεται άλλη μια Up In Smoke Tour όταν το τελευταίο στούντιο άλμπουμ του Dr. Dre, Detox επιτέλους κυκλοφορήσει. Άτομα που αναμένεται να μετέχουν στην περιοδεία είναι οι G-Unit, Eminem, Snoop Dogg και άλλοι καλλιτέχνες της Aftermath.
15η Συμφωνία (Μότσαρτ)

Η 15η Συμφωνία σε Σολ μείζονα, K. 124 (γερμανικά: Sinfonie G-Dur Köchelverzeichnis 124 ) είναι μία συμφωνία του Βόλφγκανγκ Αμαντέους Μότσαρτ, που γράφτηκε στις αρχές του 1772, στο Σάλτσμπουργκ. Στο χειρόγραφο, μία σημείωση οδηγεί στο συμπέρασμα ότι η Συμφωνία μπορεί να γράφτηκε για θρησκευτικούς λόγος, π.χ. προς τιμήν του νέου Αρχιεπισκόπου του Σάλτσμπουργκ.
Κωνσταντίνος Τσιρόπουλος

Ο Κωνσταντίνος Τσιρόπουλος υπήρξε Έλληνας εθνικός ευεργέτης. Απεβίωσε στο Ταϊγάνιο της Ρωσίας. Κληροδότησε τους τόκους γενναίου χρηματικού ποσού (15.000 ρούβλια) προς όφελος των σχολείων της Ελλάδας.
Θεόδωρος Ζαΐμης

Βιογραφικά στοιχεία

Γεννήθηκε στην Κερπινή Καλαβρύτων και καταγόταν από έναν λιγότερο γνωστό κλάδο της οικογένειας των Ζαΐμηδων. Σπούδασε ιατρική στην Αυστρία και άσκησε το ιατρικό επάγγελμα στην Πάτρα επί μια 25ετία, όντας διευθυντής του χειρουργικού τμήματος. Πραγματοποίησε την πρώτη εγχείρηση έλκους στομάχου και την πρώτη λαπαροτομία στην Ελλάδα. Το 1902 διορίστηκε καθηγητής της χειρουργικής κλινικής του πανεπιστημίου Αθηνών, του οποίου διατέλεσε και πρύτανης μεταξύ 1912 και 1913. 
Το 1920 εκλέχτηκε βουλευτής και χρημάτισε υπουργός Εκκλησιαστικών και Δημοσίας Εκπαιδεύσεως την περίοδο 1920-1922 στις κυβερνήσεις Κυβέρνηση Δημητρίου Ράλλη 1920, Κυβέρνηση Νικολάου Καλογερόπουλου 1921 και στην Κυβέρνηση Δημητρίου Γούναρη 1921. Επίσης είχε διατελέσει πρόεδρος των Καλαβρυτινών στην Πάτρα το 1895.
Απεβίωσε στην Αθήνα το 1922 από ανακοπή καρδιάς και τάφηκε στον οικογενειακό του τάφο στο Α΄ νεκροταφείο Αθηνών.
Στέφανος Α΄ της Βαυαρίας

Βιογραφία

Γεννήθηκε στο Λάντσουτ και ήταν ο τρίτος γιος του Ερρίκου ΙΓ΄ δούκα της Κάτω Βαυαρίας και της Ελισάβετ των Άρπαντ, κόρης του Μπέλα Δ΄ της Ουγγαρίας.
Η μητέρα του έφερε το όνομα Στέφανος στον Οίκο των Βίττελσμπαχ· ήταν το όνομα του αδελφού της Στεφάνου Ε΄ της Ουγγαρίας. Ο πατέρας του απεβίωσε το 1290 και τον διαδέχθηκε ο πρωτότοκος Όθων Γ΄ με συγκυβερνήτες τους αδελφούς του Λουδοβίκο Α΄ και Στέφανο Α΄.
Για να μειώσει την επιρροή των Βίττελσμπαχ, ο πάπας Νικόλαος Ε΄ αρνήθηκε την εκκλησιαστική σταδιοδρομία στο Ζάλτσμπουργκ του Στεφάνου Α΄, έτσι έμεινε συγκυβερνήτης του πρωτότοκου αδελφού του Όθωνα Γ΄. Το 1296 απεβίωσε ο Λουδοβίκος Γ΄ άτεκνος. Κατά την απουσία του Όθωνα Γ΄ στην Ουγγαρία, όπου ήταν βασιλιάς της το 1305-08, ο Στέφανος Α΄ ήταν μόνος κυβερνήτης στην Κάτω Βαυαρία. Ήταν εχθρός των Αψβούργων και απεβίωσε κατά τον πόλεμο εναντίον του Φρειδερίκου Α΄ των Αψβούργων δούκα της Αυστρίας το 1310.
Ολυμπιάς Περραιβίας

Η Ολυμπιάς ήταν μια ελληνιστική πόλη της αρχαίας Περραιβίας.
Όταν ο Ρωμαίος ύπατος Φλαμινίνος ανακύρησσε την ανεξαρτησία των Ελλήνων το 196 π.Χ. από τους Αντιγονίδες, είχε ήδη αποσπάσει από τον Φίλιππο τους Γόννους. Σαν αντιστάθμισμα ο Μακεδών βασιλεύς επανίδρυσε την γειτονική πόλη Γοννοκόνδυλο σε Ολυμπιάδα, από το βουνό Όλυμπος. Ίσως η ονομασία αυτή να κράτησε ώς το 185 π.Χ. όταν οι Γόννοι επανέκτησαν την επικράτειά τους.
Κανόνας του Κράμερ

Ο Κανόνας του Κράμερ είναι θεώρημα στη γραμμική άλγεβρα, που δίνει τη λύση σε ένα σύστημα γραμμικών εξισώσεων με αριθμό αγνώστων ίσο με τον αριθμό εξισώσεων. Το σύστημα γράφεται με τη μορφή πινάκων και λύνεται με τη βοήθεια ορίζουσων. Έχει πάρει το όνομα του από τον Ελβετό μαθηματικό Γκαμπριέλ Κράμερ (1704-1752), ο οποίος διατύπωσε αυτόν τον κανόνα το 1750 στo βιβλίο του 'Ιntroduction á l’analyse des lignes courbes algébriques'. Εντούτοις, ο κανόνας αυτός είχε εκδοθεί πρωτύτερα το 1748 από τον Κόλιν Μακλόριν στο βιβλίο του Treatise of Algebra και πιστεύεται ότι ο Μακλόριν γνώριζε για τη μέθοδο αυτή από το 1729.
Εθνική Ανατολικού Τιμόρ (ποδόσφαιρο ανδρών)

Η Εθνική Ανατολικού Τιμόρ είναι η εθνική ομάδα ποδοσφαίρου του Ανατολικού Τιμόρ. Ελέγχεται από την Ποδοσφαιρική Ομοσπονδία Ανατολικού Τιμούρ. Έδρα της ομάδας είναι το National Stadium. Είναι από τις πιο αδύναμες ομάδα στον κόσμο και η πιο αδύναμη στην Ποδοσφαιρική Ομοσπονδία Εθνών Νοτιανατολικής Ασίας. Εντάχθηκε στη FIFA στις 12 Σεπτεμβρίου 2005.
Το διεθνές ντεμπούτο της ομάδας ήταν στον προκριματικό γύρο του Ασιατικού Κυπέλλου Εθνών Ποδοσφαίρου το Μάρτι του 2003, όταν έχασε με 3-2 από τη Σρι Λάνκα και 3–0 από την Κινέζικη Ταϊπέι.
Ρουσσέτος Δημητρόγλου

Βιογραφικό

Γεννήθηκε στην Καστέλλα του Πειραιά.  Στην ηλικία των τριών ετών η οικογένεια του μετακόμισε στο Κουκάκι, όπου ο πατέρας του διατηρούσε ταβέρνα. Τα μουσικά του ακούσματα ήταν ποικίλα και προέρχονταν από διαφορετικούς μουσικούς χώρους. Ως παιδί, περνώντας το περισσότερο του χρόνου του μέσα στο περιβάλλον της ταβέρνας άκουγε παλαιά λαϊκή μουσική και ρεμπέτικα τραγούδια. Αντίθετα, κατά τη διάρκεια της εφηβικής του ζωής ασχολήθηκε ερασιτεχνικά με τη μουσική, παίζοντας κιθάρα, ενώ τα μουσικά του ακούσματα εκείνη την εποχή ήταν κυρίως rock, hard rock και blues. Σε ηλικία 13 ετών έχασε τον πατέρα του και μεγάλωσε με τη μητέρα του και τα δύο μικρότερα του αδέρφια, Λεωνίδα και Ηρακλή. Το πρωί εργαζόταν για να ενισχύσει οικονομικά την οικογένεια του, καθώς και για να πληρώσει τα ιδιαίτερα μαθήματα κιθάρας που έκανε, ενώ το βράδυ φοιτούσε σε νυχτερινό γυμνάσιο και λύκειο. Αργότερα, σε ηλικία 16 ετών εργάστηκε σε κατάστημα μουσικών ειδών, γεγονός που αποτέλεσε αφορμή να ασχοληθεί επαγγελματικά πλέον με το μεγάλο του όνειρο, τη μουσική. Ως μουσικός είναι αυτοδίδακτος, ενώ οι πρώτες του εμφανίσεις ήταν με ερασιτεχνικά μουσικά γκρουπ σε μικρές μουσικές σκήνες της Αθήνας.
Σε αυτό το περιβάλλον δημιούργησε το 1998 μαζί με τους φίλους του το ροκ συγκρότημα 15 50. Το όνομα του γκρουπ το εμπνεύστηκε ο ίδιος και σε συνέντευξη του έχει δηλώσει ότι μόνο μετά το τέλος της μουσικής του διαδρομής θα αποκαλύψει τι συμβολίζει.

Καλλιτεχνική Πορεία

Με τους 15 50 κυκλοφόρησε συνολικά πέντε στούντιο άλμπουμ, 19 Singles και EPs και μία ζωντανή ηχογράφηση το 2014 στο Κατράκειο Θέατρο. Το 1999 κυκλοφόρησε το πρώτο ομώνυμο άλμπουμ του συγκροτήματος. Το 2004 κυκλοφόρησε το δεύτερο άλμπουμ με τίτλο "Κάποια Κυριακή". Ακολούθησε το 2007 το τρίτο άλμπουμ με τίτλο "Όσα μπορείς", όπου περιλαμβάνεται σε διασκευή το τραγούδι "Δεν είσαι εδώ" (που πρώτη ερμήνευσε η Δήμητρα Γαλάνη),σημειώνοντας μεγάλη επιτυχία. Το επόμενο τους άλμπουμ με τίτλο "Άγριες Νύχτες", το οποίο περιλάμβανε την επιτυχία "Τις Νύχτες ντύνομαι Παιδί", κυκλοφόρησε το 2011, ενώ ο πέμπτος δίσκος "Εγώ" κυκλοφόρησε το 2018.
Πέρα από το συγκρότημα του όμως, συνεργάστηκε με καταξιωμένους καλλιτέχνες της ελληνικής μουσικής σκηνής, όπως ο Βασίλης Παπακωνσταντίνου. Τα τραγούδια "Απόγευμα της Κυριακής" και "Κάψε με" είναι σε μουσική και ενορχήστρωση του Δημητρόγλου και ανήκουν στον δίσκο "Μετωπική", που κυκλοφόρησε το 2007. 
Το 2008 έδωσε δύο τραγούδια στην ταινία "Η Σκόνη του χρόνου"  του Θόδωρου Αγγελόπουλου. Τα τραγούδια "The true face of Beauty" και "All that you want" απέσπασαν άριστες κριτικές. 
Το 2012 συνεργάστηκε με τον τότε ανερχόμενο Παντελή Παντελίδη,  Αργότερα ανέλαβε την ενορχήστρωση όλων των τραγουδιών που περιλαμβάνονται στους τέσσερις δίσκους του  Παντελίδη, καθώς και των τριών κομματιών "Θυμάμαι", "Άλλη μια Ευκαιρία" και "Καράβια στο Βυθό", τα οποία κυκλοφόρησαν μετά τον θάνατο του λαϊκού τραγουδιστή. Παράλληλα υπήρξε ο μαέστρος και κιθαρίστας που συνόδευε τον Παντελή Παντελίδη στις εμφανίσεις του τόσο στην Ελλάδα αλλά και στο εξωτερικό.
Μουσική βιομηχανία

Η μουσική βιομηχανία (αγγλικά: music industry ή music business) απαρτίζεται από τις επιχειρήσεις και τα πρόσωπα που κερδίζουν χρήματα δημιουργώντας και πουλώντας μουσική. Ανάμεσα στις πολυάριθμες ειδικότητες που δραστηριοποιούνται στα πλαίσια της βιομηχανίας αυτής συναντούμε: τους μουσικούς που συνθέτουν και εκτελούν τα μουσικά κομμάτια, τις εταιρίες και τους επαγγελματίες που δημιουργούν και πωλούν την ηχογραφημένη μουσική (π.χ. εκδότες, παραγωγοί, μηχανικοί, δισκογραφικές εταιρίες, φυσικά και διαδικτυακά καταστήματα, εταιρίες πνευματικών δικαιωμάτων), τα πρόσωπα που διοργανώνουν ζωντανές μουσικές παραστάσεις (αντζέντες, διαφημιστές, ιδιοκτήτες και υπάλληλοι αιθουσών και χώρων μουσικής, προσωπικό που απασχολείται στις περιοδείες), τους επαγγελματίες που βοηθούν τους μουσικούς να διαχειριστούν την καριέρα τους (κυνηγοί ταλέντων, διευθυντές επιχειρήσεων, ειδικευμένοι δικηγόροι), τους επαγγελματίες που αναμεταδίδουν τη μουσική (μέσω δορυφόρου, Διαδικτύου και ραδιοφώνου), τους δημοσιογράφους, τους καθηγητές μουσικής, τα πρόσωπα που απασχολούνται στον τομέα παραγωγής μουσικών οργάνων, καθώς και πολλούς άλλους.
Η μουσική βιομηχανία με τη μορφή που τη γνωρίζουμε σήμερα διαμορφώθηκε στα μέσα του 20ου αιώνα, όταν οι ηχογραφήσεις αντικατέστησαν τις παρτιτούρες ως το σημαντικότερο παράγοντα του χώρου: στον εμπορικό κόσμο, οι άνθρωποι ξεκίνησαν να χρησιμοποιούν τον όρο «βιομηχανία ηχογραφήσεων» ως συνώνυμο της «μουσικής βιομηχανίας». Από κοινού με τις πολυάριθμες θυγατρικές τους, το μεγαλύτερο μερίδιο της αγοράς αυτής ελέγχεται από τρεις μεγάλες πολυεθνικές επιχειρήσεις: το γαλλικής ιδιοκτησίας Universal Music Group, την ιαπωνικής ιδιοκτησίας Sony Music Entertainment  και το αμερικανικό Warner Music Group. Την πρωτοκαθεδρία στις ζωντανές εμφανίσεις καλλιτεχνών κατέχει η Live Nation, ο μεγαλύτερος προωθητής και ιδιοκτήτης μουσικών χώρων. Η Live Nation είναι πρώην θυγατρική της Clear Channel Communications, του μεγαλύτερου ιδιοκτήτη ραδιοφωνικών σταθμών στις Ηνωμένες Πολιτείες. H Creative Artists Agency είναι μια από τις μεγαλύτερες επιχειρήσεις μάνατζμεντ.
Η μουσική βιομηχανία βρίσκεται εν μέσω ραγδαίων αλλαγών εξαιτίας της μαζικοποίησης της ψηφιακής διανομής της μουσικής. Αυτό φαίνεται ευκρινώς στις συνολικές πωλήσεις μουσικής παγκοσμίως: από το 2000, οι πωλήσεις ηχογραφημένης μουσικής έχουν πέσει αξιοσημείωτα, ενώ οι ζωντανές παραστάσεις έχουν αποκτήσει μεγαλύτερη σημασία. Ο μεγαλύτερος λιανέμπορος μουσικής σήμερα είναι ψηφιακός: το iTunes Store της Apple Inc. Οι δύο μεγαλύτερες επιχειρήσεις της μουσικής βιομηχανίας είναι η Universal Music Group (ηχογράφηση) και η Sony/ATV Music Publishing (διανομέας). Οι Universal Music Group, Sony BMG, EMI Group και Warner Music Group είναι γνωστές ως οι «τέσσερις μεγάλοι» της βιομηχανίας. Οι υπόλοιπες εταιρίες χαρακτηρίζονται ως «ανεξάρτητες εταιρίες».
Ρωμανός ο Μελωδός

Ζωή

Η κύρια πηγή για τις πληροφορίες για τη ζωή του Ρωμανού προέρχονται από το Μηναία. Πέρα από αυτά το όνομά του αναφέρεται μόνο από δύο άλλες αρχαίες πηγές. Η μία είναι ο ποιητής του 8ου αιώνα Άγιος Γερμανός, και η άλλη η Σούδα, όπου αποκαλείται «Ρωμανός ο μελωδός». Από αυτές τις λίγες πληροφορίες μαθαίνουμε ότι γεννήθηκε από εβραϊκή οικογένεια είτε στην Χομς είτε στη Δαμασκό, στη Συρία. Βαπτίστηκε ως νέο παιδί (αν και αν οι γονείς του επίσης προσηλυτίστηκαν δεν είναι γνωστό). Έχοντας μετακομίσει στη Βηρυτό, χειροτονήθηκε διάκονος στην Εκκλησία της Αναστάσεως εκεί.
Αργότερα μετακόμισε στην Κωνσταντινούπολη κατά τη βασιλεία του αυτοκράτορα Αναστάσιου—για το αν εννοείται ο Αναστάσιος Α΄ (491-518) ή ο Αναστάσιος Β΄ (713-716), ο βυζαντινολόγος καθηγητής Καρλ Κρουμπάχερ συνηγορεί υπέρ της παλιότερης ημερομηνίας. Εκεί υπηρέτησε ως νεωκόρος στην Αγία Σοφία, διαμένοντας μέχρι το τέλος της ζωής του στο Μοναστήρι της Θεοτόκου "εις τα Κύρου", όπου θάφτηκε δίπλα στον απόστολο Άγιο Ανανία.
Αν οι μελετητές που πιστεύουν ότι έζησε κατά τα χρόνια του Αναστασίου Α΄ είναι σωστοί, μπορεί να συνέχιζε να γράφει κατά τη βασιλεία του Αυτοκράτορα Ιουστινιανού Α΄, που ήταν κι αυτός υμνογράφος, ενώ έτσι θα ήταν και σύγχρονος δύο ακόμα διάσημων Βυζαντινών υμνογράφων, του Αναστασίου και του Κυριάκου.

Παράδοση

Σύμφωνα με την Ορθόδοξη παράδοση, ο Ρωμανός δεν θεωρούνταν στην αρχή ούτε ταλαντούχος Αναγνώστης ούτε ψάλτης. Ήταν όμως αγαπητός από τον Πατριάρχη της Κωνσταντινούπολης για τη μεγάλη του ταπεινότητα. Κάποτε, γύρω στο έτος 518, ενώ υπηρετούσε στην Εκκλησία της Παναγίας στις Βλαχέρνες, κατά τη διάρκεια της ολονυκτίας των Χριστουγέννων, ήταν να διαβάσει τους στίχους του καθίσματος από το Ψαλτήρι. Το διάβασε τόσο άσχημα, που αναγκάστηκε να πάρει τη θέση του άλλος Αναγνώστης. Κάποιοι κατώτεροι κληρικοί γελοιοποίησαν τον Ρωμανό για το γεγονός, και έχοντας ταπεινωθεί έκατσε σε ένα από τα σκαλοπάτια του χοροστασίου. Καταβεβλημένος από την ανησυχία και τη λύπη, σύντομα αποκοιμήθηκε. Στον ύπνο του εμφανίστηκε η Θεοτόκος με μια περγαμηνή στο χέρι της. Τον πρόσταξε να φάει την περγαμηνή, και μόλις το έκανε, ξύπνησε. Έλαβε αμέσως την ευλογία από τον Πατριάρχη, ανέβηκε στον άμβωνα, και έψαλε αυθόρμητα χωρίς προετοιμασία το διάσημό του Κοντάκιο της Γέννησης "Η Παρθένος σήμερον τον Υπερούσιον τίκτει". Ο αυτοκράτορας, ο πατριάρχης, οι ιερείς και το ποίμνιο εξεπλάγησαν από την βαθιά θεολογία του ύμνου και την καθαρή και μελωδική φωνή του Ρωμανού καθώς το έψαλε. Σύμφωνα πάντα με την παράδοση, ήταν το πρώτο κοντάκιο που ψάλθηκε ποτέ. Η λέξη κοντάκιον αναφέρεται στην ξύλινη βάση στην οποία τυλίγεται ο πάπυρος, όπου και σημασία της εντολής της Θεοτόκου να καταπιεί την περγαμηνή, υποδηλώνοντας  ότι οι συνθέσεις του θα ήταν από θεία έμπνευση. Η σκηνή της πρώτης αυτής εκτέλεσης του Ρωμανού απεικονίζεται συχνά στο κάτω μέρος των εικόνων της Αγίας Σκέπης
Νάρθηκας (αρχιτεκτονική)

Ο νάρθηκας ή πρόναος αποτελεί το τρίτο μέρος ενός χριστιανικού ναού, μετά το ιερό βήμα και τον κυρίως ναό, που βρίσκεται στο δυτικό άκρο, όπου και είναι ο πρώτος χώρος για τον εισερχόμενο. Πρόκειται για μικρού μήκους χώρο με πλάτος σχεδόν το πλάτος του ναού. Είναι το μέρος εκείνο που κατά την αρχαία Εκκλησία στέκονταν οι κατηχούμενοι, οι μετανοούντες, οι υποπίπτοντες και οι προσκλαίοντες πιστοί.
Η πρωτοτυπία του νάρθηκα ξεκίνησε από τον πρόναο των αρχαίων ελληνικών ναών που υιοθετήθηκε από τους χριστιανούς και έλαβε τον αρχιτεκτονικό χαρακτήρα ρυθμού Βασιλικής, κυρίως από του 5ου αιώνα που γενικεύθηκε στον μεσογειακό χώρο τον 6ο αιώνα. Η ονομασία ίσως να προέρχεται από την ομοιότητα του σχήματος προς το φυτό νάρθηκα. Δεν αποκλείεται επίσης να έχει σχέση, εκ της ομοιότητας του χώρου, προς τους νάρθηκες, τα λεγόμενα ομοίως, στενόμακρα κιβωτίδια, που κατασκευάζονταν από τον κορμό του φυτού και χρησίμευαν για τη φύλαξη φαρμάκων ή μύρων.
Σήμερα που δεν υπάρχουν ενήλικοι κατηχούμενοι ο χώρος αυτός χρησιμεύει περισσότερο προς πώληση χριστιανικών βιβλίων, ή δωρεάν διάθεση ομοίως καθώς και εικονισμάτων. Στους νεότερους ναούς ο χώρος αυτός δεν υφίσταται και η είσοδος είναι απ΄ ευθείας στον κυρίως ναό. Έτσι τα παγκάρια του ναού, στα οποία πωλούνται λαμπάδες, βιβλία, αφιερώματα κλπ., πίσω από τα οποία στέκονται οι επίτροποι, ο νεωκόρος και οι άλλοι εργαζόμενοι στο ναό, σήμερα βρίσκονται δεξιά της εισόδου στον κυρίως ναό. Στις παλαιότερες εκκλησίες (ναούς) όπου υφίσταται νάρθηκας αυτός επικοινωνεί με τον κυρίως ναό με μια ευρύχωρη θύρα και σε πολλές περιπτώσεις με άλλες δύο μικρότερες πλαϊνές. Η έξοδος προς τον αύλειο χώρο γίνεται με μεγάλη κεντρική θύρα.
Η κεντρική θύρα του νάρθηκα της Αγίας Σοφίας στη Κωνσταντινούπολη λεγόταν Βασιλική ή Αυτοκρατορική επειδή ακριβώς απ΄ αυτήν εισέρχονταν μόνο οι Αυτοκράτορες.
Κύπελλο Κύπρου πετοσφαίρισης ανδρών 1998-99

Φάιναλ Φορ

Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στο Κλειστό Γυμναστήριο Ελευθερία στη Λευκωσία.
Τριμεθυλοσιλάνιο

Με οργανομαγνησιακή ένωση

Με επίδραση μεθυλομαγνησιοϊωδίδιου (CH₃MgI) σε σιλυλινοτριχλωρίδιο (SiHCl₃) παράγεται τριμεθυλοσιλάνιο:

Με μεθυλολίθιο και σιλυλινοτριχλωρίδιο

Με επίδραση μεθυλολιθίου (CH₃Li) σε σιλυλινοτριχλωρίδιο (SiHCl₃) παράγεται τριμεθυλοσιλάνιο:

Χημική συμπεριφορά και παράγωγα

Το τριμεθυλοσιλάνιο έχει ισχυρές αναγωγικές ιδιότητες, καθώς συνδυάζει τη συμπεριφορά καρβιδίου με εκείνη υδριδίου.

Παρεμβολή μεθυλενίου

Με επίδραση μεθυλενίου ([:CH₂]) σε τριμεθυλοσιλάνιο παράγονται αιθυλοδιμεθυλοσιλάνιου [CH₃CH₂SiH(CH₃)₂] και τετραμεθυλοσιλάνιου [(CH₃)₄Si]:
Μαλένα (ταινία)

Υπόθεση

Σε μια μικρή παραθαλάσσια πόλη της Σικελίας, το 1940, μια παρέα εφήβων, ανάμεσά τους και ο Ρενάτο, περνούν την ώρα τους περιμένοντας να περάσει η όμορφη Μαλένα (Μόνικα Μπελλούτσι), η οποία είναι μια γοητευτική, αλλά αφελής δασκάλα που δεν δείχνει να καταλαβαίνει το ρόλο που παίζει η παρουσία της στον ανδρικό πληθυσμό της πόλης. 
Όταν ο άντρας της φεύγει για να υπηρετήσει στο στρατό, αλλά λίγο καιρό αργότερα, η Μαλένα μαθαίνει πως σκοτώθηκε, θα προσπαθήσει να επιβιώσει μόνη της, κάτω από δύσκολες συνθήκες.
Παραλλήλα ο 12χρονος Ρενάτο, ο οποίος εντυπωσιασμένος από την ομορφιά της Μαλένα, την παρακολουθεί και την φαντασιώνεται  συνεχώς. Η Μαλένα μην έχοντας χρήματα, αναγκάζεται να στραφεί στη  πορνεία. 
Κατά το τέλος του πολέμου διώχνεται από το χωριό της και πηγαίνει στη Μεσσίνα. Λίγες μέρες αργότερα όμως, θα επιστρέψει ο άντρας της, που όλοι τον θεωρούσαν νεκρό.Εκείνος θα βρει τελικά την Μαλένα και θα επιστρέψουν στο σπίτι τους.
Κωνσταντίνος Επαμ. Εμπειρίκος

Βιογραφικά στοιχεία

Γεννήθηκε στην Αθήνα και ήταν γιος του Επαμεινώνδα Εμπειρίκου και της Όλγας Κουμουνδούρου. Από την πλευρά του πατέρα του καταγόταν από την οικογένεια Εμπειρίκου, ενώ από την πλευρά της μητέρας του από την οικογένεια Κουμουνδούρου. Παππούς του ήταν ο Αλέξανδρος Κουμουνδούρος, ενώ αδέρφια του ήταν ο Αλέξανδρος Εμπειρίκος - Κουμουνδούρος και ο Γεώργιος Εμπειρίκος. Σπούδασε νομικά στο Πανεπιστήμιο Αθηνών και συμπλήρωσε τις σπουδές του στη Γερμανία.
Ανέλαβε το τοπικό κόμμα του πατέρα του και εξελέγη βουλευτής Κυκλάδων στις εκλογές του 1926. Το 1928 επανεξελέγη βουλευτής Άνδρου. Ασχολήθηκε με τις τραπεζικές και ναυτιλιακές επιχειρήσεις διατηρώντας μαζί με τα αδέρφια του μια από τις σημαντικότερες ελληνικές ναυτιλιακές επιχειρήσεις με γραφεία στο Λονδίνο και τον Πειραιά. Την περίοδο 1936 - 1941 διετέλεσε αντιπρόεδρος της Ενώσεως των Ελλήνων Εφοπλιστών. Δώρισε σημαντικά ποσά σε κοινωφελή ιδρύματα μεταξύ των οποίων και στο "Εμπειρίκειο Γηροκομείο" της Άνδρου καθώς και στο Πολεμικό Ναυτικό και τον Δήμο Άνδρου. Το 1928 μαζί με τα αδέρφια του ανέλαβε τα έξοδα της ανέγερσης δημοτικού σχολείο στο χωριό Άρνη της Άνδρου.
Απεβίωσε στη Γενεύη. Ήταν παντρεμένος και δεν είχε παιδιά.
1005 Αραγκό

Φυσικά χαρακτηριστικά

Η μέση διάμετρος του Αραγκό εκτιμάται σε 57,82 χιλιόμετρα. O φασματικός τύπος του είναι άγνωστος, ενώ το άλβεδό του είναι 0,070. Ο Αραγκό περιστρέφεται γύρω από τον εαυτό του μία φορά κάθε 8 ώρες και 47 λεπτά.
Αικατερίνη της Ουγγαρίας, βασίλισσα της Σερβίας

Βιογραφία

Ήταν κόρη του Στέφανου Ε΄ των Άρπαντ της Ουγγαρίας και της Ελισάβετ, κόρης του χάνου των Κουμάνων. Παντρεύτηκε τον Ντραγκούτιν περίπου το 1268. Όταν ο πεθερός της Στέφανος Ούρος Α΄ της Σερβίας συνελήφθη κατά τον Σερβοουγγρικό πόλεμο, αποφασίστηκε και ο γάμος τους. Θεωρείται δεδομένο ότι ο γάμος έγινε το αργότερο έως το 1270. Από το 1276 μέχρι το 1282 ήταν βασίλισσα της Σερβίας.
Από το 1282, που ο Ντραγκούτιν αποσύρθηκε από τον θρόνο υπέρ του αδελφού του Μιλούτιν, ήταν Βασίλισσα της Σίρμιας.
Αδελφή της ήταν η Ελισάβετ των Άρπαντ, σύζυγος του Μιλούτιν· παντρεύτηκαν το 1283. Είναι γνωστό ότι η Καταλίνα απεβίωσε μετά από τον Ντραγκούτιν, άγνωστο ακριβώς πότε. Αναφέρεται ως η κτήτορας της μονής Τρονότσα.
Τζανγκούκ-τζουκ

Προετοιμασία

Για να δημιουργηθεί το τζανγκούκ, βόειο κρέας καρυκεύεται με ψιλοκομμένα φρέσκα κρεμμυδάκια,  ψιλοκομμένο σκόρδο, σούπα, σάλτσα σόγιας, σησαμέλαιο, και μαύρο πιπέρι, και μετά ανακατεύεται και τηγανίζεται σε λάδι. Το νερό προστίθεται στο μοσχάρι και τον αφρό ή το υπερβολικό λάδι αφαιρείται. Όταν ο ζωμός είναι πλήρως αρωματισμένος, προστίθεται εμποτισμένο ρύζι και βράσει μέχρι ο χυλός να φτάσει στην επιθυμητή συνοχή.
Προτιμάται άπαχο κρέας όπως το στρογγυλό μοσχάρι, και ο χυλός πρέπει να είναι απαλά καρυκευμένος. Είναι καλό για την ανάρρωση των ασθενών και των ηλικιωμένων.
Αριστείδης Δημητράτος

Τα πρώτα χρόνια δράσης

Ο Δημητράτος γεννήθηκε στην Κεφαλλονιά. Ήταν αδερφός του Σοσιαλιστή ηγέτη Νίκου Δημητράτου (πρώτου γραμματέα της ΚΕ του ΣΕΚΕ) και ξάδερφος του Παναγή Δημητράτου. Κατά τα γυμνασιακά του χρόνια εντάχθηκε στη Σοσιαλιστική Νεολαία Ελλάδας, που αργότερα θα συγχωνευτεί με το ΣΕΚΕ. Μετά την ολοκλήρωση των γυμνασιακών του σπουδών δραστηριοποιήθηκε στο Συνδικαλιστικό Κίνημα . Στις αρχές της δεκαετίας του '20 ανέλαβε σημαντικές καθοδηγητικές θέσεις στην ΟΚΝΕ, ενώ πρωταγωνίστησε και στους αγώνες των καπνεργατών της Καβάλας. Το 1925 εκλέχθηκε Γενικός Γραμματέας του Εργατικού Κέντρου Θεσσαλονίκης. Ταυτόχρονα, αποχώρησε από το ΚΚΕ, στράφηκε στον αντικομμουνισμό και εντάχθηκε στη συντηρητική παράταξη, στην οποία και παρέμεινε ως το τέλος της ζωής του. Το 1926, μάλιστα, ως εκπρόσωπος της συντηρητικής παράταξης στο 3ο Συνέδριο της ΓΣΕΕ κατήγγειλε τη Διοίκηση της Συνομοσπονδίας για "υποταγή στον Κομμουνισμό". Το 1928 εκλέχθηκε Γενικός Γραμματέας της ΓΣΕΕ και το 1929 μέλος του Ανωτάτου Οικονομικού Συμβουλίου.

Υπουργός Εργασίας

Το 1936 με την επιβολή της μεταξικής δικτατορίας, ο Δημητράτος θα διοριστεί για πρώτη φορά Υπουργός Εργασίας. Παράλληλα το 1937 θα διοριστεί και στη θέση του Γενικού Γραμματέα της Εθνικής Συνομοσπονδίας Εργατών Ελλάδας, όπως είχε μετονομάσει ο Μεταξάς τη ΓΣΕΕ. Επί της υπουργείας του ουσιαστικά τέθηκε σε λειτουργία το ΙΚΑ και καθιερώθηκε το εργασιακό οκτάωρο στην Ελλάδα. Ο Δημητράτος παρέμεινε στη θέση του Υπουργού και στην κυβέρνηση Κορυζή ενώ στην αυτοεξόριστη κυβέρνηση Τσουδερού ανέλαβε και το Υπουργείο Γεωργίας μέχρι το 1942. Στις εκλογές του 1946 εκλέχθηκε βουλευτής με την Ηνωμένη Παράταξη Εθνικοφρόνων. Στις εκλογές του 1950 και του 1951 δεν κατόρθωσε να εκλεγεί. Εκλέχθηκε ξανά το 1956 με το ψηφοδέλτιο της ΕΡΕ, ενώ την περίοδο 1958-1961 ανέλαβε εκ νέου Υπουργός Εργασίας στην κυβέρνηση του Καραμανλή. Το 1961 εκλέχθηκε για τελευταία φορά βουλευτής. Πέθανε τον Μάρτιο του 1986. και κηδεύτηκε στις 20 Μαρτίου από τον ιερό ναό του Πρώτου Νεκροταφείου. Είχε μια κόρη.
Γραικύλοι (μυθιστόρημα Ρόδη Ρούφου)

Θεματολογία

Αναφέρεται στην ήττα των Αθηναίων από τους Ρωμαίους το 86 π.Χ. και την πυρπόληση του κλεινού άστεως από τον Σύλλα. Τότε ο Αθηναίος Δίων, ο πρωταγωνιστής στο μυθιστόρημα του Ρόδη Ρούφου, ελπίζει οι Αθηναίοι να μη γίνουν «γραικύλοι» και να πορευθούν στην υπό τους Ρωμαίους αιχμαλωσία με βάση το λόγο του Σωκράτη στον «Φαίδωνα»: « ἀδεῶς (σ.σ.άφοβα) καὶ γενναίως».
Για το τι σημαίνει αυτός ο λόγος ο ίδιος ο Δίων εξηγεί:
«Μη λυγίσεις νου, στον ύστατο τούτο πειρασμό. Μείνε ελληνικός, μην παραιτηθείς από τη καθαρή σου θέαση...ἀδεῶς καὶ γενναίως. Αυτό θα μείνει από τον Ελληνισμό, αυτό δεν θα το καταστρέψουν οι λεγεώνες. Αν ποτέ σκοτεινιάσει ο κόσμος από καινούργιους βαρβάρους και δεισιδαιμονίες η λέξη "Έλληνας" ας εξακολουθήσει να σημαίνει εκείνον που κρατάει τη σκέψη του άφοβη και αδέκαστη... Εμείς πρέπει τάχα να γίνουμε μια ξεπεσμένη ράτσα κολάκων, ταπεινοί και περιφρονημένοι Γραικύλοι;» 
Και απαντά ο ίδιος: «Όχι. Δεν θα σβήσει ο ελληνισμός, γιατί είναι μια έννοια που ξεπερνάει τις εφήμερες τύχες των φυλών..»